יינס פטר האוגה

יינס פטר האוגה (בנורווגית: Jens Petter Hauge; נולד ב-12 באוקטובר 1999) הוא כדורגלן נורווגי המשחק בעמדת הקיצוני בבודה/גלימט ובנבחרת נורווגיה.

קריירה
האוגה נולד בעיר בּוּדֶה שבנורווגיה, והחל לשחק כדורגל באקדמיית הנוער של הקבוצה המקומית, בודה/גלימט. ב-12 באפריל 2016 חתם על חוזהו המקצועי הראשון בקבוצה, ויום למחרת ערך את הופעת הבכורה שלו בקבוצה הבוגרת, במסגרת משחק גביע, בו ניצחה קבוצתו 6–0. האוגה עלה כמחליפו של פיטים אזמי בדקה ה-64, וכבש שלושער. ב-23 באפריל 2016 הוא ערך את הופעת הבכורה שלו בליגה, והחל לפתוח בקביעות בהרכב. ב-8 ביולי 2016 הוא כבש את שער הבכורה שלו בליגה, והפך לכובש הצעיר בתולדות הקבוצה בליגת העל הנורווגית. את העונה הוא סיים עם שער אחד ב-20 משחקי ליגה, והקבוצה ירדה לליגת המשנה הנורווגית. בליגת המשנה המשיך האוגה להיות שחקן הרכב, כבש פעמיים ובישל 13 נוספים, והקבוצה שבה לליגת העל בתום העונה.

בעונת 2018 איבד האוגה את מקומו בהרכב, וכתוצאה מכך הושאל באוגוסט 2018 לאולסון מהליגה הנורווגית השנייה, במדיה הופיע בליגה רק 6 פעמים. בעונת 2019 חזר האוגה להרכב קבוצתו, ובעונת 2020 היה שותף מרכזי בריצה של קבוצתו עד לראש הטבלה. ב-24 בספטמבר 2020 היה מעורב ישירות בשני השערים של קבוצתו בהפסד 2–3 למילאן במסגרת הסיבוב השלישי של מוקדמות הליגה האירופית, ועורר עניין במועדון האיטלקי.

ב-1 באוקטובר 2020 עזב האוגה את בודה/גלימט, לאחר 117 משחקים, בהם כבש 35 שערים ובישל 30 נוספים, וחתם על חוזה ל-5 שנים במילאן.  קבוצה האהודה ב-4 באוקטובר הוא ערך את הופעת הבכורה שלו, ב-22 באוקטובר הוא כבש את שער הבכורה שלו בניצחון 3–1 על סלטיק בשלב הבתים של הליגה האירופית וב-22 בנובמבר 2020 כבש את שער הבכורה שלו בליגה, בניצחון החוץ 3–1 על נאפולי.

ב-10 באוגוסט 2021 הושאל לעונה אחת לאיינטרכט פרנקפורט, עם אופציית רכישה בתום העונה. ב-28 במאי 2022 הודיעה פרנקפורט כי מימשה את אופציית הרכישה, וב-16 באוגוסט 2022 הושאל האוגה לעונה אחת לגנט הבלגית. ב-31 בינואר 2024 חזר לבודה גלימט והושאל לעונה אחת. לאחר כך הם קנו אותו בשנת 2026 בודו גלימט העיפו את אינטר שהוא הכוכב המרכזי עם שני שערים בשני המשחקים ועלייה היסטורית לשמינית הגמר ששם התגלה שילובו עם החלוץ קספר הוג הידועים בכינויים ההוגאוגה

קריירת נבחרות
מ-2014 שיחק האוגה בכל נבחרות הנוער של נורווגיה.

את הופעת הבכורה שלו בנבחרת נורווגיה הבוגרת ערך האוגה ב-11 באוקטובר 2020, במשחק נגד  במסגרת ליגת האומות 2020/2021.

תארים
איינטרכט פרנקפורט
 הליגה האירופית: 2021/2022

בודה גלימט 
 אליפות נורווגיה: 2020, 2024

קישורים חיצוניים

הערות שוליים

קטגוריה:כדורגלנים נורווגים
קטגוריה:חלוצי כדורגל נורווגים
קטגוריה:כדורגלני בודה/גלימט
קטגוריה:כדורגלני אולסון
קטגוריה:כדורגלני מילאן
קטגוריה:כדורגלני איינטרכט פרנקפורט
קטגוריה:כדורגלני גנט
קטגוריה:כדורגלני נבחרת נורווגיה
קטגוריה:נורווגים שנולדו ב-1999